  Удмурт дунне — Ми ужан интыосты утьыны тыршиськомы, Россиын «антисанкционной пакет» дасямын, со улсын шаерамы уж сётӥсьёслы 360 миллион манет висъямын, — вераз Правительстволэн Председателезлэн воштӥсез Татьяна Чуракова. Со коньдонэз общественной ужъёсты радъянлы, огдырлы уже интыянлы, дышетсконлы быдтыны луоз. Дунтэк дышетскыны луоз РАНХиГС-ын, WORLDSKILLS платформаын но Томскысь кун университетын. Социальной страхованиея фонд пыр уж сётӥсьёс МРОТ быдӟа компенсация басьтыны быгатозы. Ужзэс воштыны яке ужаны интыяськыны дасяськисьёс понна Элькунысьтымы занятостья центр ярмаркаос ортчытъя. 5-тӥ но 12-тӥ оштолэзе соос радъяськозы Ижкарын, Вормонлы 40 ар ульчаын, 136 юртын. Озьы ик центрын «пӧсь линия» ужа. Ужан нуналъёсы 9 часысен 21 часозь (3412)22-18-20 номеръя жингыртыны яра.  